b"\n_START_ARTICLE_\nValvo Raag\n_START_PARAGRAPH_\nValvo Raag (9. juuni 1936, Kuressaare \xe2\x80\x93 17. august 2011, Lincoln, Massachusetts, USA) oli eesti p\xc3\xa4ritolu USA f\xc3\xbc\xc3\xbcsik.\n_START_SECTION_\nElulugu\n_START_PARAGRAPH_\nValvo Raag lahkus Eestist koos ema, isa ja kahe vennaga 1944. aastal._NEWLINE_Raag l\xc3\xb5petas 1958 f\xc3\xbc\xc3\xbcsikuna Browni \xc3\x9clikooli USA-s, Rhode Islandi osariigis Providence'is, ning t\xc3\xa4iendas end 1958\xe2\x80\x9359 Helsingi \xc3\x9clikoolis. 1964. aastal kaitses ta M.Sc. f\xc3\xbc\xc3\xbcsikas New Yorgi \xc3\x9clikoolis. 1959\xe2\x80\x9369 t\xc3\xb6\xc3\xb6tas ta New Jerseys RCAs (1959\xe2\x80\x9362 keemia- ja f\xc3\xbc\xc3\xbcsikalaboris, 1962\xe2\x80\x9369 termoelektriliste toodete arenduses), aastast 1969 Resalab Scientificus (Menlo Park, California) ning hiljem Jet Propulsion Laboratoryga seotud v\xc3\xa4ikeses uurimisfirmas Syncal.\n_START_SECTION_\nTeadust\xc3\xb6\xc3\xb6\n_START_PARAGRAPH_\nValvo Raagi peamine uurimisvaldkond oli termoelekter. Tema t\xc3\xb6\xc3\xb6tulemusi on kasutatud kosmosetehnikas.\n_START_SECTION_\nIsiklikku\n_START_PARAGRAPH_\n2003. aastal tagastas Raag Kuressaare raamatukokku sealt 1944. aastal laenatud raamatu._NEWLINE_Pensionip\xc3\xb5lves elas ta koos oma abikaasa Kaijaga Massachusettsi osariigis Lincolnis. Nende t\xc3\xbctar Tarja Raag on arengu- ja soops\xc3\xbchholoogiale spetsialiseerunud ps\xc3\xbchholoogiateadlane, USA-s Maine'i osariigis Waterville'is tegutseva Colby College'i ps\xc3\xbchholoogiadotsent ."